Metallica (אלבום)

Metallica הוא אלבום האולפן החמישי של להקת המטאל האמריקאית מטאליקה. האלבום יצא לאור ב-12 באוגוסט 1991. האלבום ידוע יותר בשם "האלבום השחור" ("The Black Album") בשל העטיפה שלו. האלבום הביא להצלחה המסחרית הגדולה ביותר בתולדותיה של הלהקה, והיה לראשון מבין אלבומי הלהקה שהגיע למקום הראשון במצעד הבילבורד 200.

על אף שהאלבום זכה להצלחה מסחררת הן אצל המבקרים והן מבחינת נתוני מכירות, חלק ממעריציה הוותיקים של הלהקה ראו בו התמסחרות של הלהקה, שהתרחקה מסגנון הת'ראש מטאל שאפיין את אלבומיה הראשונים. אף על פי שמטאליקה הצהירו לא אחת כי לעולם לא יעשו וידאו קליפ, הם הוציאו חמישה קליפים לאלבום זה.

 ניתוח מוזיקלי 
השינוי בסגנון אצל מטאליקה מורגש היטב בשיר הראשון, "Enter Sandman": שיר עם קצב יחסית איטי לקצב שהיה מזוהה עם מטאליקה עד כה, נחשב גם לפחות אגרסיבי וטכני לעומת השירים באלבומים הקודמים. לשיר יש פזמון קליט במיוחד שחוזר על עצמו הרבה פעמים. למעשה, Enter Sandman חורג באופן משמעותי מהסגנון של מטאליקה ואף מסגנון הת'רש מטאל בכלל. Enter Sandman היה לאחד הלהיטים האהובים ביותר של מטאליקה, והווידאו קליפ שמטאליקה הוציאו לשיר שודר לעיתים תכופות.

השיר הבא באלבום, "Sad But True", הוא שיר כבד ובעל מנגינה קודרת אך איטי. אפשרות אחת לפרש את השיר היא שהדובר הוא סם הפונה אל הנרקומן המכור אליו, ומסביר לו שכל חייו תלויים בו. פירוש אחר יכול להיות שהדובר הוא ישות חיצונית השולטת בנמען, או אפילו תת-המודע שלו. הרעיון של "עצוב אבל נכון" דומה לרעיון ב"אדון הבובות", אם כי ניכר הבדל משמעותי בין השירים, המשקף את השינוי בסגנון הכללי של מטאליקה: בעוד ש"אדון הבובות" הוא יצירה ארוכה, כבדה, מהירה, טכנית, מלאת אנרגיה ובעלת ליריקה בוטה וקיצונית הכוללת תיאורים סדיסטיים, "Sad But True" הוא שיר איטי, קודר, ובעל ליריקה הרבה יותר מאופקת. להלן מילות הפזמון:

I'm your dream, make you realאני החלום שלך, הופך אותך לממשיI'm your eyes when you must stealאני העיניים שלך כאשר אתה חייב לגנובI'm your pain when you can't feelאני הכאב שלך כאשר אינך מסוגל להרגישSad but trueעצוב אבל נכוןI'm your dream, mind astrayאני החלום שלך, מוח תועהI'm your eyes while you're awayאני העיניים שלך כאשר אינך נמצאI'm your pain while you repayאני הכאב שלך בזמן שאתה מתגמלYou know it's sad but trueאתה יודע שזה עצוב אבל נכון

שני השירים הבולטים והמיוחדים ביותר באלבום הם "The Unforgiven" ו"Nothing Else Matters". כמו השיר הראשון באלבום, שניהם מהווים מפנה חד ביחס לסגנונה של מטאליקה עד כה: שניהם שירים עצובים, שקטים, איטיים ומלודיים, כאשר הדגש הוא על הרגש והמלודיה ולא על הטכניקה והמהירות, כמו שהיה עד כה ביצירותיה של מטאליקה. הסולו הראשון בשיר The Unforgiven אף מנוגן כאשר שתי הגיטרות במצב “clean”, כלומר ללא אפקט הדיסטורשן (עיוות הצליל, היוצר את הגוון ה"מלוכלך"); ואילו Nothing Else Matters הוא אף אקוסטי ברובו, מלבד סולו הסיום. באופן פרדוקסלי, דווקא Nothing Else Matters, אשר לא מייצג כלל את הסגנון של מטאליקה, הוא אחד השירים האהובים ביותר של מטאליקה, ואף מזוהה עם הלהקה יותר מכל שיר אחר בקרב הקהל הרחב, אשר לא מכיר ברובו את הסגנון הישן של הלהקה.

שיר נוסף מ"האלבום השחור" אשר ראוי לציון הוא "The God that Failed" ("האל שנכשל"). מבחינה מוזיקלית, הוא מזכיר מאוד את הסגנון האיטי, השקט והקודר של "Sad But True". אך ייחודו של "The God that Failed" אינו במנגינה שלו, כי אם בתוכן: אם עד כה מטאליקה תקפה את הדת בעקיפין ("...And justice for all"), או את הממסד הדתי ("Leper Messiah"), הרי שבאלבום השחור יצאה מטאליקה נגד הדת ונגד האמונה באלוהים בצורה הגלויה והבוטה ביותר, ושמו של השיר לבדו מספיק על מנת להמחיש זאת (ראו גם: פוליטיקה במטאל) .
להלן הפזמון מתוך השיר:
I See Faith In Your Eyesאני רואה אמונה בעינייךNever You Hear The Discouraging Liesאתה לעולם לא שומע את השקרים המרתיעיםI Hear Faith In Your Criesאני שומע אמונה בצעקותיךBroken Is The Promise, Betrayalשבור הוא ההבטחה, בגידהThe Healing Hand Held Back By The Deepened Nailהיד המרפאת נעצרת על ידי מסמר מועמקFollow The God That Failedעקבו אחר האל שאכזב

השירים Holier Than Thou, The Struggle Within ו-Through the Never מהירים ולא מלודיים ומתקרבים יותר מכל שאר שירי האלבום לסגנון הת'ראש מטאל המוכר של מטאליקה, אם כי טכני פחות מהאלבומים הקודמים.

 רשימת השירים 

 הוצאה מחדש 
האלבום הוצא מחדש מספר פעמים לאורך השנים - בשנים 2008, 2010 ו-2014. ב-10 בספטמבר 2021 צפויה לצאת גרסת רימסטר חדשה לאלבום, לצד אלבום גרסאות כיסוי בשם The Metallica Blacklist, המכיל 53 גרסאות כיסוי שונות, המבוצעות על ידי אמנים שונים.

 מבצעים 
ג'יימס הטפילד - גיטרה, שירה וסיטאר ב"Wherever I May Roam"
קירק האמט - גיטרה
לארס אולריך - תופים
ג'ייסון ניוסטד - גיטרה בס

מיקומי שיא

 מצעדי סוף שנה 

קישורים חיצוניים


 הערות שוליים 

קטגוריה:אלבומי מטאליקה
קטגוריה:אלבומים באנגלית
קטגוריה:אלבומים מאופייני-צבע
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת אלקטרה רקורדס